.............. (sz.) napirend

Előterjesztve:

Gazdasági és Tulajdonosi Bizottsághoz

**E L Ő T E R J E S Z T É S**

# A Képviselő-testület 2023. október 26-i rendes ülésére

**Tárgy:** Döntés a Budapest Főváros II. Kerületi Önkormányzat tulajdonában álló 1023 Budapest, Ürömi utca 24-28. alagsori egyéb helyiség használatba adásáról

**Készítette:** …………………..

dr. Baksa Zsuzsanna

osztályvezető

**Egyeztetve:** ………………………..

dr. Varga Előd Bendegúz

alpolgármester

**Látta:** ………………………..

dr. Szalai Tibor

 jegyző

……………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat kizárólagos tulajdonát képezi az alábbi üres, nem lakás céljára szolgáló helyiség (1. melléklet)

|  |  |  |  |
| --- | --- | --- | --- |
| **Ingatlan adatai** | **Kérelmező** | **Bérbevétel célja** | **Műszaki állapot** |
| 14943/7/C/2 hrsz. 1023 Budapest, Ürömi utca 24-28. alagsor „felülvizsgálat alatt” 33 m2 egyéb helyiség | Humánszolgáltatási IgazgatóságBudapest Főváros II. Kerületi Önkormányzat I. sz. Gondozási Központ | raktározás, tárolás | Az ingatlan bejárata közvetlenül a Társasház alagsorából nyílik. A bejáraton egy fából készült bejárati ajtó található. Az ingatlan egy helyiségből áll, mely „L” alakú. Az ingatlan ablakai a Társasház előtti közterületre tekintenek. Az ingatlan csak elektromos áram és víz bekötéssel rendelkezik. A társasház fűtési csövei haladnak át az ingatlanon ezért külön fűtési rendszerre nincs szükség. Az oldalfalakon felázás nyomok láthatóak, a festés több helyen sérült. A padló kővel és linóleummal borított, állapota felújítandó.  |

Az Önkormányzat az 1993. évi III. törvény 86. § (1) c.) pontja alapján köteles biztosítani a szociális alapszolgáltatásokat. A személyes gondoskodást nyújtó szociális intézmények szakmai feladatairól és működési feltételeikről részletesen az 1/2000. (I.7.) SzCSM rendelet rendelkezik. A Rendelet 5. számú melléklete rendelkezik az ellátandó feladatok közt a „kényelmi és gyógyászati segédeszközök beszerzésében való közreműködés, kényelmi és gyógyászati segédeszközök használatának betanítása, karbantartásában való segítségnyújtás” feladatáról.

A Gondozási Központ és az Önkormányzat együttes célja, hogy eszközeikhez és lehetőségeikhez mérten segítik a kerület lakóit, akik részére a Gondozási Központ térítésmentesen biztosítja a felajánlásokból, illetve térítésmentesen kapott egyéb beszerzésekből a kényelmi- és gyógyászati segédeszközöket.

A Gondozási Központ e feladat ellátásához szükséges eszközeit kívánja a helyiségben tárolni. A tárolás szükségességéről a Humánszolgáltatási Igazgatóság osztályvezetője szakmai állásfoglalást adott ki. (2. sz. melléklet)

A Képviselő-testületnek a döntésre a Vagyonrendelet 10. § (1) bekezdése ad felhatalmazást. A Gazdasági és Tulajdonosi Bizottság az Önkormányzat Szervezeti és Működési Szabályzatáról szóló 13/1992. (VII. 01.) Budapest Főváros II. kerületi Önkormányzat Képviselő-testületének önkormányzati rendelete – 11. melléklete, a Bizottságok feladat- és hatásköre 1. Gazdasági és Tulajdonosi Bizottság (GTB) 1.3. pontja 1.3.7. alpontja értelmében javaslatot tesz a Képviselő-testület részére az önkormányzati vagyon tárgyának ingyenes vagy kedvezményes átruházására, továbbá ingyenes vagy kedvezményes használatba (bérbe) adására.

**Határozati javaslat**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, belterület **14943/7/C/2 hrsz.**-on nyilvántartott, természetben **1023 Budapest, Ürömi utca 24-28. alagsor „felülvizsgálat alatt”** nyilvántartott**, 33 m2** területű, **egyéb helyiség** megnevezésű ingatlant a **Budapest Főváros II. Kerületi Önkormányzat I. sz. Gondozási Központ** (1027 Budapest, Bem József tér 2) részére **kényelmi- és gyógyászati segédeszköz tárolása, raktározása céljára határozatlan időre** **térítésmentes használatba adja**.

A használatból eredő költségeket továbbra is a II. Kerületi Városfejlesztő Zrt. viselje, az ingatlan kezelését továbbra is lássa el.

**Felelős:** Polgármester

**Határidő:** 2023. december 31.

*A határozati javaslat elfogadásához egyszerű többségű szavazati arány szükséges.*

**Budapest, 2023. október 17.**

**Szabó Gyula**

**Alpolgármester**

**Mellékletek:**

1. számú melléklet: Tulajdoni lap
2. számú melléklet: Humánszolgáltatási Igazgatóság állásfoglalása